Chiziviso (notice, announcement) mashoko ekushambadza zvinhu zvinenge zvichinzi zvizivikanwe neruzhinji kana kuti neboka revanhu vakanangana nemashoko iwayo. Kuti chiziviso chinoiswa papi zvinoenderana nokuti chinofanirwa kusvika kunani, ari kupi uye anobatika papi. Chiziviso kunyika yose chinonyanya kushambadzwa paradio nepepanhau. Munyika kune vanhu vanokoshesa kuteerera zviziviso zverufu paradio zuva nezuva. VaLozi vanoti zibiso (n. notice, information, announcement, proclamation) kureva chiziviso. Mururimi rweNyungwe vanoti cidziwitso (n. announcement) kureva chiziviso. Mururimi rweKiikizu vanoti riraarika (n. announcement) kureva chiziviso. Ko zita rinonzi Mararike?